**Întrebare**

Suntem interesati de serviciile de proiectare, consultanta si asistenta tehnica din cadrul obiectivului :

”Consolidare și Refuncționalizare Cladire Pavilion Administrativ Sediul Inspectoratului pentru Situații de Urgență al Județului Argeș “Cpt Puica Nicolae” și Detașamentul de Pompieri Pitești”.

 Este foarte important pentru noi ca inainte sa formulam o Expresie de interes, sa putem studia solutiile adoptate in cadrul DALI. Cum putem intra in posesia acestuia.

**Răspuns**

Referitor la solicitarea Dvs, vă comunicăm următoarele:

1. În această etapă a procedurii de selecție nu este prevăzută transmiterea documentației tip DALI către potențialii consultanți.
2. Expresiile de interes depuse trebuie să conțină informațiile, prin prezentare de documente suport în acest sens, care sunt menționate în Anunțul pentru solicitarea de Expresii de interes, *luând în considerare deasemeni* Termenii de referință cu privire la serviciile de consultanță cu referire la ”Consolidare și Refuncționalizare Cladire Pavilion Administrativ Sediul Inspectoratului pentru Situații de Urgență al Județului Argeș “Cpt Puica Nicolae” și Detașamentul de Pompieri Pitești”. Deasemenea, după cum se poate ușor evidenția, nu este situația, în această etapă a procedurii de selecție, de a fi elaborată o propunere tehnică și financiară de către potențialii consultanți.
3. În completarea celor de mai sus, pentru a avea informații cu privire la amploarea documentațiilor tehnice care trebuie elaborate, vă rugăm să parcurgeți cu atenție documentul privind Termenii de referință menționați mai sus, unde pot fi identificate și detalii legate de soluțiile tehnice adoptate în cadrul DALI (suprafețe și valoarea de investiție estimată).